खनन घोटाले के मामले में एक स्थानीय अदालत ने सोमवार को कर्नाटक के पूर्व मंत्री जी जनार्दन रेड्डी और ओएमसी के प्रबंध निदेशक बी श्रीनिवास रेड्डी की न्यायिक हिरासत 14 नवम्बर तक के लिए बढ़ा दी।  सीबीआई मामलों के लिए विशेष अदालत ने यहां दोनों आरोपियों की न्यायिक हिरासत (वीडियो कान्फ्रेंस के जरिए) बढ़ाई।  ओएमसी द्वारा कथित अवैध खनन किए जाने की जांच कर रही सीबीआई ने पांच सितंबर को जी जनार्दन रेड्डी और बी श्रीनिवास रेड्डी को कर्नाटक के बेल्लारी से गिरफ्तार किया था और उन्हें न्यायिक हिरासत में यहां की चेंचलगुडा जेल भेज दिया गया था।  जी जनार्दन रेड्डी के स्वामित्व वाली ओएमसी कर्नाटक और आंध्र प्रदेश के बीच खनन लीज सीमा चिह्नांकन को बदलने और बेल्लारी रिजर्व फोरेस्ट में अवैध खनन की आरोपी है।
अदालत ने कर्नाटक के पूर्व मंत्री जी जनार्दन रेड्डी और ओएमसी के प्रबंध निदेशक बी श्रीनिवास रेड्डी की न्यायिक हिरासत 14 नवम्बर तक के लिए बढ़ा दी।